Roediger og Karpicke etterlyser mer bruk av testing, ikke bare som en evalueringsmetode, men også som en studieteknikk. I tillegg til de ovennevnte fordeler i forhold til hukommelsen, understreker de også at flere tester vil bidra til at elevene sprer ut lesingen sin over flere intervaller, noe som har vist seg å ha positiv effekt på læring. Samtidig vil tester by på flere muligheter for tilbakemeldinger til eleven, som kan bidra til økt kunnskap om egne ferdigheter i ulike skolefag.